cid:d8b32671-5d74-43be-b70f-e5800da6a368

ΕΡΩΤΗΜΑΤΟΛΟΓΙΟ ΔΙΑΒΟΥΛΕΥΣΗΣ ΕΔΑΦΙΚΟΥ ΣΧΕΔΙΟΥ ΔΙΚΑΙΗΣ ΑΝΑΠΤΥΞΙΑΚΗΣ ΜΕΤΑΒΑΣΗΣ ΔΥΤΙΚΗΣ ΜΑΚΕΔΟΝΙΑΣ

Φεβρουάριος 2021

|  |  |
| --- | --- |
| **ΦΟΡΕΑΣ / ΥΠΗΡΕΣΙΑ :** | ΠΕΔ ΔΥΤΙΚΗΣ ΜΑΚΕΔΟΝΙΑΣ |
| **Δ/νση Επικοινωνίας:** | *ΝΑΝΟΥ ΤΣΟΝΤΖΑ 2, 50131 ΚΟΖΑΝΗ* |
| **Τηλέφωνο :** | +30 2461026430 |
| **e-mail :** | INFO@PEDDM.GOV.GR |
| **Νόμιμος Εκπρόσωπος:** | ΓΕΩΡΓΙΟΣ ΔΑΣΤΑΜΑΝΗΣ |

|  |  |
| --- | --- |
| **ΑΡΜΟΔΙΟΣ ΕΠΙΚΟΙΝΩΝΙΑΣ** | |
| **Ονοματεπώνυμο:** | ΕΛΕΥΘΕΡΙΟΣ ΤΟΠΑΛΟΓΛΟΥ |
| **Θέση στο Φορέα:** | ΔΙΕΥΘΥΝΤΗΣ |
| **Τηλέφωνο :** | +30 2461026430 |
| **Fax:** | +30 2461041779 |
| **e-mail :** | LTOPALOGLOU@PEDDM.GOV.GR |

Ημερομηνία : 19/03/2021

**(Σημείωση: Για την ευχερέστερη επεξεργασία των απαντήσεων σας, με σκοπό την προσθήκη κειμένου ή περαιτέρω διαμόρφωση του εδαφικού σχεδίου, παρακαλείσθε οι απαντήσεις σας να είναι σύντομες, τεκμηριωμένες και να μην υπερβαίνουν την μία (1) σελίδα ανά ερώτηση)**

**ΑΞΙΟΛΟΓΗΣΗ ΤΩΝ ΠΡΟΚΛHΣΕΩΝ ΠΟΥ ΠΑΡΟΥΣΙΑΖΕΙ Η ΜΕΤΑΒΑΣΗ ΣΤΗΝ ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ**

|  |
| --- |
| 1. Η απεξάρτηση από τον λιγνίτη αναδεικνύει συγκεκριμένες **ανάγκες**, οι οποίες αποτελούν τη βάση για τον σχεδιασμό των παρεμβάσεων. Στα Εδαφικά Σχέδια έχουν καταγραφεί οι ανάγκες αυτές ανά τομέα (βλ. σχ. Κεφάλαιο 2.2, Ενότητα «Ανάγκες»).   Με βάση την εμπειρία και την τεχνογνωσία του φορέα σας, παρακαλούμε για τυχόν προσθήκες και προτάσεις αναφορικά με τις διαπιστωθείσες **ανάγκες** ανά τομέα: |
| * Τομέας «Πληθυσμός / Απασχόληση»: * Ανάγκη συνεκτίμησης των απωλειών που ήδη υφίσταται η Δυτική Μακεδονία από την συρρίκνωση της λιγνιτικής βιομηχανίας κατά τα τελευταία έτη λόγω της μείωσης της λιγνιτικής παραγωγής, λαμβάνοντας υπόψη και τη περίοδο 2015 – 2019 ως εναρκτήρια περίοδο απολιγνιτοποίησης. [Σελ 8] * Ανάγκη εκτίμηση της επίδρασης του μονοδιάστατου οικονομικού μοντέλου ανάπτυξης που αντικατοπτρίζεται στα υψηλά επίπεδα ανεργίας και στις περιορισμένες εναλλακτικές λύσεις απασχόλησης. Σημειώνεται ότι από το 2019 έναντι του 2018 και από το 2020 έναντι του 2019 η μείωση του εργατικού δυναμικού είναι υπερδιπλάσια της μείωσης πληθυσμού σε περιφερειακό επίπεδο. [Σελ 90, 91] * Ανάγκη αποτύπωσης του επηρεαζόμενων εδαφών και του πάγιου εξοπλισμού σε εγκαταστάσεις και δίκτυα (ηλεκτρισμού, παροχής νερού) της ΔΕΗ ΑΕ και των δορυφορικών επιχειρήσεων τα οποία θα παροπλιστούν ή/και απαιτείται η αλλαγή χρήσης σε τεχνικό και οικονομικό επίπεδο. * Ανάγκη καθορισμού μεθοδολογίας ποσοτικού επιμερισμού των επιπτώσεων της απολιγνιτοποίησης ανά περιφερειακή ενότητα. * Ανάγκη εκτίμησης του αριθμού νέων θέσεων που θα δημιουργηθούν από τα έργα ΑΠΕ και τις περιβαλλοντικές αποκαταστάσεις κτλ. και περιγραφής της μεθοδολογία επανειδίκευσης των εργαζομένων. * Ανάγκη αναφοράς στην επίπτωση της παροδικής απασχόλησης από τα έργα της κατασκευής της μονάδας Πτολεμαΐδα 5 και του αγωγού TAP, γεγονός που οδηγεί σε αυξημένα ποσοστά απασχόλησης για συγκεκριμένο και πεπερασμένο χρονικό διάστημα. * Ανάγκη ενεργητικών και εστιασμένων πολιτικών ανάσχεσης της διαρροής ανθρώπινου δυναμικού υψηλών δεξιοτήτων (brain drain). * Ανάγκη στοχευμένων, ενεργητικών και αποκεντρωμένων πολιτικών ενίσχυσης της απασχόλησης τόσο στον ιδιωτικό τομέα όσο και στον δημόσιο τομέα (π.χ. στην Τοπική Αυτοδιοίκηση σε τομείς κοινωφελούς ή ανταποδοτικού χαρακτήρα). * Ανάγκη ολοκληρωμένων στρατηγικών κατάρτισης σε συνδυασμό με τη δημιουργία νέων επιχειρήσεων * Ανάγκη αποκεντρωμένης στρατηγικής υπηρεσιών κατάρτισης οι οποίες να είναι προσαρμοσμένες στις διαπιστωμένες ανάγκες της τοπικής αγοράς εργασίας. * Ανάγκη για το σχεδιασμό ενός δικτύου ασφαλείας των άμεσα επηρεαζόμενων θέσεων εργασίας για την περίοδο 2021-2023 για την άμεση στήριξη των ανθρώπων που έχουν χάσει και αναμένεται να χάσουν τη δουλειά τους |
| * Τομέας «Οικονομία και επιχειρηματική δραστηριότητα»: * Ανάγκη ποσοτικοποιημένων εκτιμήσεων επί των εκτάσεων της ΔΕΗ που θα αποδοθούν σε άλλες χρήσεις για την αξιοποίηση από την τοπική οικονομία. * Ανάγκη χωροταξικών, οικονομικών, τεχνικών και χρονικών προβλέψεων για τον μελλοντικό μετασχηματισμό των εδαφών των ορυχείων, τα οποία προβλέπονται σε μεταγενέστερη φάση υλοποίησης του σχεδίου. * Ανάγκη αλλαγής στερεοτύπων και ενίσχυσης της κουλτούρας επιχειρηματικότητας, καινοτομίας και εξωστρέφειας. * Ανάγκη εμπέδωσης της επιχειρηματικότητας σε όλες τις βαθμίδες του εκπαιδευτικού συστήματος στην Δυτική Μακεδονία. * Ανάγκη ενός φιλόδοξου ψηφιακού μετασχηματισμού που θα περιλαμβάνει τους ορεινούς και απομακρυσμένους οικισμούς, τις περιοχές ιδιαίτερου φυσικού κάλλους, τις αστικές συγκεντρώσεις, τις υποδομές επιχειρηματικότητας και τη δημόσια διοίκηση και αυτοδιοίκηση στη Δυτική Μακεδονία. * Αναβάθμιση οδικών, σιδηροδρομικών και αεροπορικών υποδομών της Δυτικής Μακεδονίας. |
| * Τομέας «Ενεργειακός εφοδιασμός»: * Ανάγκη διασύνδεσης των πολιτικών προσαρμογής στις επιταγές της κλιματικής αλλαγής σε συνδυασμό με τη φέρουσα ικανότητα του τοπικού παραγωγικού συστήματος και παραγωγή αλυσίδων αξίας. * Ανάγκη να διαδραματίσει η Δυτική Μακεδονία το ρόλο του ενεργειακού κόμβου στα Δυτικά Βαλκάνια, κεφαλαιοποιώντας τη συσσωρευμένη εμπειρία στον κλάδο της ενέργειας. * Ανάγκη περαιτέρω αξιοποίησης της κυκλικής οικονομίας και της αποτελεσματικής διαχείρισης απορριμμάτων και αποβλήτων. |
| * Τομέας «Περιβάλλον»: * Ανάγκη αποκατάστασης των εδαφών σύμφωνα με τα διεθνή περιβαλλοντικά πρότυπα στη βάση συγκεκριμένου χρονοδιαγράμματος και κοστολόγησης * Ανάγκη επαναπόδοσης εδαφών για επιχειρηματικές χρήσεις (γεωργία, μεταποίηση) στη βάση ενός επαναπροσδιορισμού των χρήσεων γης που θα λαμβάνει υπόψη τις κοινωνικές ανάγκες, τις περιβαλλοντικές ευαισθησίες και τις κοινωνικές προτεραιότητες. * Ανάγκη διασφάλισης της βιωσιμότητας των τηλεθερμάνσεων |
| * Τομέας «Υγεία»: * Ανάγκη ουσιαστικής αναβάθμισης των υφιστάμενων υποδομών υπηρεσιών υγείας στη Δυτική Μακεδονία. * Ανάγκη διασφάλισης υψηλού επιπέδου υπηρεσιών υγείας όχι μόνο σε περιφερειακό αλλά και σε διαβαλκανικό επίπεδο. |

|  |
| --- |
| 1. Στα Εδαφικά Σχέδια οι διαπιστωθείσες ανάγκες οδηγούν στη διαμόρφωση συγκεκριμένων **αναπτυξιακών στόχων ανά τομέα** (βλ. σχ. Κεφάλαιο 2.2, ενότητα «Στόχοι»). Με βάση την εμπειρία και την τεχνογνωσία του φορέα σας, παρακαλούμε για τυχόν προσθήκες και προτάσεις αναφορικά με τους **αναπτυξιακούς στόχους** ανά τομέα: |
| * Τομέας «Πληθυσμός / Απασχόληση»: * Εξειδίκευση της δομής των εκπαιδευτικών προγραμμάτων συμβουλευτικής και ταχύρρυθμης επανακατάρτισης για την αναβάθμιση των δεξιοτήτων των εργαζομένων και της αναμόρφωσης υφιστάμενων προγραμμάτων σπουδών στην κατεύθυνση της πράσινης ανάπτυξης και της εξοικονόμησης ενέργειας δημόσιων υποδομών [Σελ. 142] * Διεύρυνση των εκπαιδευτικών πεδίων περιλαμβάνοντας τους τομείς όπως οι βιώσιμες μεταφορές, πράσινα κτίρια, διαχείριση υδάτων. * Δημιουργία ελκυστικού περιβάλλοντος επιστροφής νέων που έχουν μεταναστεύσει στο εξωτερικό στη Δυτική Μακεδονία. * Προσέλκυση ερευνητών υψηλών δεξιοτήτων από το εσωτερικό ή εξωτερικό στη Δυτική Μακεδονία. * Ενίσχυση της εξωστρέφειας του Πανεπιστημίου Δυτικής Μακεδονίας. * Σχεδιασμός αποκεντρωμένων στρατηγικών στήριξης της απασχόλησης ο οποίος θα έχει τα στοιχεία: (α) της συν-διαμόρφωσης με τοπικούς φορείς, (β) το αναγκαίο κρίσιμο μέγεθος, (γ) την ενεργή εμπλοκή της Αυτοδιοίκησης και (δ) την ολοκληρωμένη προσέγγιση. * Διάγνωση αναγκών δεξιοτήτων και σχεδιασμός αποτελεσματικών παρεμβάσεων |
| * Τομέας «Οικονομία και επιχειρηματική δραστηριότητα»: * Αποτύπωση του υφιστάμενου επενδυτικού πλαισίου όπως διαμορφώνεται από τις ανακοινώσεις και προθέσεις της ΔΕΗ ΑΕ καθώς και άλλων επενδυτών στην ανάπτυξη έργων ΑΠΕ [Σελ 17] με παράθεση αρχικών εκτιμήσεων για το μέγεθος και τα εδάφη που θα χρησιμοποιηθούν [Σελ 18]. * Ποσοτικοποίηση των ενδεικτικών δράσεων / πράξεων ως προς το πλήθος και μέγεθος τους που αφορούν την Προτεραιότητα 2 για την Ενεργειακή μετάβαση – κλιματική ουδετερότητα [Σελ 139]. * Εξέταση των δυνατοτήτων της ανάπτυξης του τομέα των Φωτοβολταικών. στην προτεραιότητα 1 Ενίσχυση και προώθηση της επιχειρηματικότητας πέραν της εξειδίκευσης που αφορά κυρίως στην ηλεκτροκίνηση [Σελ 137] * Αναλυτικότερη αναφορά στην στόχευση έργων για την Δυτική Μακεδονία καθώς και προτάσεων για την ανάπτυξη επιχειρηματικών δράσεων που ενισχύουν την τοπική αλυσίδα αξία προϊόντων με προστιθέμενη αξία για την περιοχή. Σημειώνεται, ότι υπάρχει ιδιαίτερη αναφορά για την ανάπτυξη καινοτόμου επιχειρηματικότητας στις Περιφερειακές ενότητες Κοζάνης και Φλώρινας [Σελ 125] ενώ το γενικό πλαίσιο του ΕΣΔΙΜ αναφέρεται στο σύνολο της Περιφέρειας. * Δημιουργία βιώσιμων και ανταγωνιστικών μικρών και μικρομεσαίων επιχειρήσεων * Ενίσχυση της εξωστρέφειας και της καινοτομίας στην επιχειρηματικότητα. * Μετασχηματισμός της Δυτικής Μακεδονίας στην πιο διασυνδεδεμένη και ανεπτυγμένη ψηφιακά Περιφέρεια της Ελλάδας. |
| * Τομέας «Ενεργειακός εφοδιασμός» * Παράθεση χρονοδιαγράμματος και αντίστοιχων ορόσημων υλοποίησης του έργου εναλλακτικής θέρμανσης των Τηλεθερμάνσεων για την μεταβατική περίοδο 2021 – 2023 με ενδεικτική αποτίμηση του κόστους τηλεθέρμανσης. * Ολοκληρωμένες στρατηγικές βελτιστοποίησης ενεργειακής απόδοσης ιδιωτικών και δημόσιων κτιρίων. * Ενίσχυση συλλογικών και τοπικών πρωτοβουλιών στον κλάδο της ενέργειας. * Προώθηση της πράσινης ανάπτυξης και της κυκλικής οικονομίας. * Προώθηση των τεχνολογιών αποθήκευσης ενέργειας * Μετατροπή της Περιφέρειας Δυτικής Μακεδονίας σε ενεργειακό κόμβο στην ΝΑ Ευρώπη |
| * Τομέας «Περιβάλλον»: * Ανάπτυξη του τομέα της Διαχείρισης Αποβλήτων ως ξεχωριστή προτεραιότητα σελ 137-144. * Ολοκληρωμένη στρατηγική αποκατάστασης εδαφών * Ολοκληρωμένη στρατηγική στοχευμένης βελτίωσης του φυσικού περιβάλλοντος. |
| * Τομέας «Υγεία»: * Δραστική ενίσχυση των υποδομών υγείας της Δυτικής Μακεδονίας * Ολοκληρωμένη παροχή υπηρεσιών υγείας στο σύνολο των κατοίκων της Δυτικής Μακεδονίας |

|  |
| --- |
| 1. Έχοντας υπόψη το εθνικό σχέδιο ΔΑΜ, οι **βασικές προτεραιότητες** που προσδιορίστηκαν στα προσχέδια Εδαφικών Σχεδίων είναι (7) και έχουν ως εξής (βλ. σχ. Κεφάλαιο 2.4.1): 2. Ενίσχυση και προώθηση επιχειρηματικότητας 3. Ενεργειακή μετάβαση / Κλιματική ουδετερότητα 4. Ανάπτυξη γεωργικού τομέα και αγροδιατροφή 5. Αναπροσαρμογή χρήσεων γης - κυκλική οικονομία 6. Δίκαιη εργασιακή μετάβαση και ενδυνάμωση ανθρωπίνου κεφαλαίου 7. Ανάπτυξη μεταφορικών υποδομών για τη στήριξη της επιχειρηματικότητας και της βιώσιμης αστικής κινητικότητας / Ψηφιακή Διασυνδεσιμότητα 8. Ολοκληρωμένες Εδαφικές Επενδύσεις   Παρακαλούμε ανάλογα με το αντικείμενο του φορέα σας, να προτείνετε συμπληρώσεις / αλλαγές στη διατύπωση των προτεραιοτήτων, ή κάποια πρόσθετη προτεραιότητα, η οποία είναι σημαντική για εσάς και κατά την άποψή σας δεν περιέχεται στο Κεφάλαιο 2.4.1. |
| **Η 1η Βασική Προτεραιότητα, προτείνεται ως ακολούθως:**   1. Ενίσχυση και προώθηση επιχειρηματικότητας, καινοτομίας και έρευνας |
|  |
| **Προτείνεται να προστεθεί 8η Βασική Προτεραιότητα, ως ακολούθως:**   1. Στήριξη κοινωνικής συνοχής και υποδομών υγείας |
| **Προτείνεται να προστεθεί 9η Βασική Προτεραιότητα, ως ακολούθως:**  9. Ανάπτυξη βιώσιμου τουρισμού |

|  |
| --- |
| 1. Παρακαλούμε ανάλογα με το αντικείμενο του φορέα σας, να προτείνετε συμπληρώσεις στις ενδεικτικές **κατηγορίες παρεμβάσεων ανά προτεραιότητα**, που είναι σημαντικές για εσάς και κατά την άποψη σας δεν περιέχονται στο Κεφάλαιο 2.4.1, όπως αναλύονται στους πίνακες της σχετικής ενότητας στο Παράρτημα. |
| |  |  | | --- | --- | | **Προτεραιότητα** | **Προτεινόμενες Κατηγορίες Παρεμβάσεων/Είδη Πράξεων** | | 1. Ενίσχυση και προώθηση επιχειρηματικότητας, καινοτομίας και έρευνας | * Ολοκληρωμένη στρατηγική επενδύσεων που θα περιλαμβάνει: οργανωμένους υποδοχείς, υποδομές υψηλής ευρυζωνικότητας, ελκυστικό πακέτο κινήτρων/εξαιρέσεων και ολοκληρωμένη επικοινωνιακή στρατηγική branding και place marketing. * Δημιουργία ενός αποτελεσματικού οικοσυστήματος που θα ενσωματώνει την ψηφιακή καινοτομία και το οποίο θα διασυνδέει την γνώση με την εφαρμοσμένη έρευνα και την εφαρμοσμένη έρευνα με την επιχειρηματικότητα. * Στο πλαίσιο της στρατηγικής έξυπνης εξειδίκευσης στήριξη καινοτόμων start-up που ενσωματώνουν ψηφιακή καινοτομία με ιδιαίτερη έμφαση στους νέους και στις γυναίκες. * Θέσπιση κινήτρων επαναπατρισμού νέων που έχουν μεταναστεύσει στο εξωτερικό στη Δυτική Μακεδονία για επιχειρηματικούς λόγους, στη βάση σχεδιασμού ενός ολοκληρωμένου και ελκυστικού πακέτου κινήτρων. * Ενίσχυση της εξωστρέφειας του Πανεπιστημίου Δυτικής Μακεδονίας με δημιουργία ξενόγλωσσων τμημάτων και πύκνωση της δικτύωσης με χώρες των Δυτικών Βαλκανίων. * Θέσπιση ενός ολοκληρωμένου πλέγματος κινήτρων, εξαιρέσεων και παρεκλίσεων που να καθιστά την περιοχή ελκυστική σε εγχώριες και ξένες επενδύσεις στο σύνολο της Δυτικής Μακεδονίας. * Ανάπτυξη ολοκληρωμένης επικοινωνιακής στρατηγικής ανάδειξης των συγκριτικών πλεονεκτημάτων της Δυτικής Μακεδονίας και προσέλκυσης επενδύσεων. * Δημιουργία ενός διακριτού, ελκυστικού και «αυθεντικού» τουριστικού branding για τη Δυτική Μακεδονία, το οποίο θα συνδέεται με την ταυτότητα της περιοχής. * Δράσεις ανάδειξης και αξιοποίησης της πλούσιας πολιτιστικής κληρονομιάς και του αξιόλογου φυσικού περιβάλλοντος στο σύνολο της Δυτικής Μακεδονίας με τρόπο που θα ενιαιοποιεί το τουριστικό προϊόν * Ανάπτυξη Κέντρου Εκπαίδευσης Πολιτικής Προστασίας στην περιοχή της ΑΕΒΑΛ. | | 2. Ενεργειακή μετάβαση / Κλιματική ουδετερότητα | * Ολοκληρωμένη στρατηγική βελτίωσης του φυσικού περιβάλλοντος πρωτίστως εντός των ζωνών απολιγνιτοποίησης και δευτερευόντως εντός αστικών ή αγροτικών περιοχών. * Ολοκληρωμένο πρόγραμμα παρακολούθησης της ποιότητας του περιβάλλοντος, αποκατάστασης και επανάχρησης εδαφών καθώς και ανάταξης του υδάτινου δυναμικού με αποκατάσταση των υπόγειων υδροφορέων * Ενίσχυση των Δήμων σε επενδυτικά σχέδια για την ενεργειακή αναβάθμιση των δημοτικών κτιρίων, σχολικών μονάδων και αθλητικών εγκαταστάσεων. * Νέες μονάδες παραγωγής καθαρής ενέργειας με αξιοποίηση ΑΠΕ και συστήματα αποθήκευσης ενέργειας * Έξυπνα συστήματα διανομής ενέργειας σε μεσαία και χαμηλά επίπεδα τάσης * Συμπαραγωγή υψηλής απόδοσης, τηλεθέρμανσης και τηλεψύξης * Εκτεταμένη υλοποίηση δράσεων εξοικονόμησης ενέργειας σε δημόσια και ιδιωτικά κτίρια * Παρεμβάσεις & Έργα Δικτύου Ενεργειακών Εφαρμογών και Προσαρμογής στην Κλιματική Αλλαγή. | | 3. Ανάπτυξη γεωργικού τομέα και αγροδιατροφή | * Παραγωγή νέων, καινοτόμων και ποιοτικών προϊόντων υψηλής προστιθέμενης αξίας με μεγάλη εξαγωγική διείσδυση * Ενίσχυση της έρευνας και της καινοτομίας μέσω της αναδιάρθρωσης καλλιεργειών, επενδύσεων σε καθετοποιημένη βάση παραγωγής, ανάπτυξη νέων καλλιεργειών (π.χ. ενεργειακά φυτά), σύνδεσης της παραγωγής με την εμπορία τη μεταποίηση και προώθηση. * Υλοποίηση των μεγάλων αρδευτικών έργων της περιοχής, την ολοκλήρωση της αγροτικής οδοποιίας, την ηλεκτροδότηση των αγροκτηνοτροφικών επιχειρήσεων, την προστασία επώνυμων αγροδιατροφικών προϊόντων, τη δημιουργία ταμιευτήρων για άρδευση κ.α * Ενίσχυση του συνεταιριστικού κινήματος και των ομάδων παραγωγών και παραγωγή αλυσίδων αξίας στην αγροδιατροφή. * Ενίσχυση των μόνιμων φυτειών όπως η δενδροκομία, ως φυτικό κεφάλαιο με μεγάλη παραγωγή οξυγόνου και θετική συνεισφορά στον κύκλο του άνθρακα, στη δημιουργία απασχόλησης (περισσότερες ώρες εργασίας) και εισοδήματος, με σημαντικές αλυσίδες αξίες στο τοπικό παραγωγικό σύστημα μέσω πιστοποίησης, τυποποίησης, μεταποίησης και εμπορίας. | | 4. Αναπροσαρμογή χρήσεων γης - κυκλική οικονομία | * Χρήση ενδο-ζωνικής διάκρισης των Ζωνών Αποκατάστασης με βάση τις κλίσεις του εδάφους (π.χ. 0-5%. 5-10%, >10%) και του πλάτους των αναβαθμίδων καθώς επιδρά στη δυνατότητα αξιοποίησης των εκτάσεων για συγκεκριμένες χρήσεις και στο αντίστοιχο κόστος αποκατάστασης. [Σελ 67] * Ενδεικτική ποσοτική εκτίμηση (εύρος τιμών) του εκτιμώμενου κόστους της βασικής αποκατάστασης ανά μονάδα έκτασης όπως αυτό προβλέπεται και συμπεριλαμβάνεται στις ισχύουσες ΜΠΕ που εφαρμόζει η ΔΕΗ ΑΕ. [Σελ.68] * Δημιουργία Πάρκου Κυκλικής Οικονομίας στη βάση της πρότασης της ΔΙΑΔΥΜΑ Α.Ε. * Προώθηση της πράσινης ανάπτυξης και της κυκλικής οικονομίας αξιοποιώντας προηγμένες τεχνικές προστασίας του περιβάλλοντος σε συνδυασμό με την απόσυρση των λιγνιτικών μονάδων. * Ενίσχυση της κυκλικής οικονομίας, μέσω της πρόληψης και της μείωσης αποβλήτων, μέσω της αποδοτικής χρήσης των πόρων, της επαναχρησιμοποίησης, της επισκευής και της ανακύκλωσης | | 5. Δίκαιη εργασιακή μετάβαση και ενδυνάμωση ανθρωπίνου κεφαλαίου | * Εξειδίκευση στόχων/εκτιμήσεων αναφορικά με την εξειδίκευση του υφιστάμενου ανθρώπινου δυναμικού και την δημιουργία νέων θέσεων εργασίας με ποσοτικό προσδιορισμό βραχυπρόθεσμων, μεσοπρόθεσμων και μακροπρόθεσμων στόχων βάσει χρονοδιαγράμματος. * Ανάπτυξη στρατηγικών κατάρτισης σε συνδυασμό με τη δημιουργία νέων μικρών επιχειρήσεων οι οποίες να συνοδεύονται από ολοκληρωμένες υπηρεσίες mentoring προς τη νεοσύστατη επιχείρηση και μετά τη λήξη της κατάρτισης. * Διάχυση των ψηφιακών δεξιοτήτων σε όλες τις βαθμίδες της εκπαίδευσης αλλά και σε ένα μεγάλο μέρος του πληθυσμού, προκειμένου ο ψηφιακός μετασχηματισμός να μπορέσει να γίνει μια πραγματικότητα πιο ομαλά. * Λήψη νομοθετικών πρωτοβουλιών για την αποκέντρωση αρμοδιοτήτων και υπηρεσιών του ΟΑΕΔ από το κεντρικό στο περιφερειακό επίπεδο. * Σύσταση συνεργατικού σχήματος διακυβέρνησης με συμμετοχή τοπικών φορέων για τη διάγνωση αναγκών κατάρτισης σε νέες δεξιότητες και σχεδιασμό παρεμβάσεων αναβάθμισης ανθρώπινου δυναμικού. * Παροχή ολοκληρωμένου πλαισίου επιχορήγησης και υποστήριξης υφιστάμενων επιχειρήσεων και επιχειρήσεων που θα συσταθούν μέσα από το μετασχηματισμό της τοπικής παραγωγικής βάσης. * Προγράμματα άμεσης στήριξης της απασχόλησης για την περίοδο 2021-2023 καθώς διαφαίνεται ότι οι σχεδιαζόμενες επενδύσεις δεν αναμένεται να προσφέρουν νέες θέσεις εργασίας πριν το 2023. | | 6. Ανάπτυξη μεταφορικών υποδομών για τη στήριξη της επιχειρηματικότητας και της βιώσιμης αστικής κινητικότητας / Ψηφιακή Διασυνδεσιμότητα | * Ολοκλήρωση των μεγάλων οδικών έργων υποδομής. * Επίλυση σοβαρών ζητημάτων προσπελασιμότητας σε σχέση με την σιδηροδρομική σύνδεση, τα αεροδρόμια και την αξιοποίηση υδατοδρομίων * Ανάπτυξη εμπορευματικών – διαμετακομιστικών υποδομών – logistics λόγω της γεωγραφικής θέσης και των μεταφορικών δικτύων που αναπτύσσονται σε συνδυασμό με τον Σιδηροδρομικό Σταθμό του ΟΣΕ στην περιοχή του κόμβου της Εγνατίας Οδού πλησίον της Τ.Κ. Κοίλων. * Σοβαρές επενδύσεις ψηφιακού μετασχηματισμού σε ευρυζωνικά δίκτυα νέας γενιάς, ικανές να καλύπτουν τις ανάγκες της εκπαιδευτικής, ερευνητικής και επιχειρηματικής κοινότητας καθώς και σε επενδύσεις αποθήκευσης ενέργειας και διαχείρισης ψηφιακών δεδομένων. * Επενδύσεις σε δίκτυα νέας γενιάς οπτικών ινών 5G. * Ίδρυση και λειτουργία του Εθνικού Πάρκου Πολιτικής Προστασίας στον χώρο της πρώην ΑΕΒΑΛ ώστε να δημιουργηθεί ένα πρότυπο κέντρο σε επίπεδο βαλκανικό και ευρωπαϊκό * Ανάπτυξη ψηφιακών υπηρεσιών από τους δημόσιους φορείς με στόχο την βελτίωση του επιχειρηματικού κλίματος (π.χ. Ψηφιοποίηση πολεοδομικής πληροφορίας και χωροταξικών δεδομένων). * Ανάπτυξη δικτύου ασύρματων ζεύξεων σε όλες τις απομακρυσμένες και ορεινές κοινότητες προκειμένου να διασφαλιστούν συνδέσεις υψηλής ποιότητας και υψηλών ταχυτήτων επάνω στις οποίες θα μπορούσε να αναπτυχθεί πλήθος υπηρεσιών προς τους πολίτες, τους επιχειρηματίες, τους αγρότες και κτηνοτρόφους. * Παροχή ηλεκτρονικών υπηρεσιών υγείας σε κατοίκους απομακρυσμένων οικισμών και ιδιαίτερα σε ηλικιωμένους και ευάλωτες κατηγορίες πληθυσμού. * Παροχή υπηρεσιών ενισχυτικής εκπαίδευσης σε μαθητές απομακρυσμένων οικισμών. * Ενσωμάτωση εφαρμογών έξυπνης γεωργίας και έξυπνης κτηνοτροφίας | | 7. Ολοκληρωμένες Εδαφικές Επενδύσεις | * Ολοκληρωμένες αστικές αναπλάσεις που να καθιστούν τις πόλεις της Δυτικής Μακεδονίας ελκυστικό προορισμό με υψηλό επίπεδο συνθηκών ζωής * Ολοκληρωμένες Χωρικές Επενδύσεις Λιμνών και υδάτινου δυναμικού * Λειτουργία Επιχειρηματικού Πάρκου στον χώρο του ΒΙΟ.ΠΑ Κοζάνης και άμεση λειτουργία της ΒΙ.ΠΕ Κοζάνης. | | 8. Στήριξη κοινωνικής συνοχής και υποδομών υγείας | * Δραστική ενίσχυση των υποδομών υγείας της Δυτικής Μακεδονίας με εξοπλισμό, κτιριακές υποδομές και ιατρικό και νοσηλευτικό προσωπικό. * Ολοκληρωμένη παροχή υπηρεσιών υγείας στους κατοίκους και του πιο απομακρυσμένου οικισμού της Δυτικής Μακεδονίας με την ενίσχυση υπαρχουσών υποδομών και την αξιοποίηση της σύγχρονης τεχνολογίας προληπτικών υπηρεσιών υγείας από απόσταση. * Μέτρα αντιμετώπισης του φαινομένου ενεργειακής φτώχειας σε αδύναμα τμήματα του πληθυσμού. | |

**ΠΑΡΑΡΤΗΜΑ Α’**

**Αξιολόγηση - προτάσεις επί του σχεδίου ΕΣΔΙΜ ανά θεματικές ενότητες**

1. **Αποτίμηση των επιπτώσεων της απολιγνιτοποίησης στην περιοχή της Δυτικής Μακεδονίας ως προς τη υποδομές όλων των εμπλεκομένων στην λιγνιτική βιομηχανία (άμεσων, έμμεσων κλάδων)**

[Σελ 8] Η απολιγνιτοποίηση της Δυτικής Μακεδονίας σηματοδοτείται με την μείωση της λιγνιτικής δραστηριότητας η οποία λαμβάνει χώρα τουλάχιστον κατά την τελευταία δεκαετία. Σημειώνεται ότι το 2012 η λιγνιτική παραγωγή ήταν της τάξης των 28 TWh ή 55% της συμμετοχής του λιγνίτη στο διασυνδεδεμένο σύστημα, η οποία διακυμάνθηκε στο επίπεδο των 15 – 16 TWh κατά τα έτη 2016-18 ή 29 – 31 % του διασυνδεδεμένου και μειώθηκε σε 10 TWh ή 20% κατά το έτος 2019. Η μείωση της λιγνιτικής βιομηχανίας έχει επιφέρει συρρίκνωση ή κλείσιμο επιχειρήσεων του κλάδου κατά τα τελευταία έτη και αναδιάρθρωση του προφίλ απασχόλησης της περιοχής. Για το λόγο αυτό η εκτίμηση του έτους βάσης αποτελεί σημαντικό στοιχείο για την αποτύπωση των πραγματικών διαστάσεων των επιπτώσεων απολιγνιτοποίησης. Η επιλογή ως έτους βάσης το 2019 παρόλο που αντικατοπτρίζει το υφιστάμενο ενεργό πλήθος εργαζομένων και επιχειρήσεων που δραστηριοποιούνται στην λιγνιτική βιομηχανία, δεν περιλαμβάνει τις σημαντικές απώλειες του κλάδου και κατ’ επέκταση της Δυτικής Μακεδονίας στο προηγούμενο διάστημα με αποτέλεσμα την υποεκτίμηση του προβλήματος που καλείται να διαχειριστούν οι τοπικές κοινωνίες. Το πρόβλημα αυτό αντικατοπτρίζεται και από υψηλά επίπεδα ανεργίας όπου σε συνδυασμό και με το μονοδιάστατο οικονομικό μοντέλο ανάπτυξης τη Περιφέρειας οδήγησε σε περιορισμένες εναλλακτικές λύσεις απασχόλησης.

Η πορεία αποδυνάμωσης της Περιφέρειας Δυτικής Μακεδονίας μπορεί να αποτυπωθεί και από την αξιολόγηση των στοιχείων του ΕΣΔΙΜ [Σελ 90, 91] όπου από το 2018 έναντι του 2017 η μείωση του εργατικού δυναμικού είναι ισάξια και μεγαλύτερη της μείωσης πληθυσμού σε περιφερειακό επίπεδο.

|  |  |  |  |  |  |
| --- | --- | --- | --- | --- | --- |
| Εξέλιξη ως προς το προηγούμενο έτος | 2015-2016 | 2016-2017 | 2017-2018 | 2018-2019 | 2019-2020\* |
| Πληθυσμός | -1.2% | -1.0% | -1.1% | -0.5% | -1.0% |
| Εργατικό Δυναμικό | 0.6% | 1.1% | -0.9% | -2.3% | -2.5% |

Προτείνεται η εκτίμηση και ευρύτερου χρονικού ορίου, η οποία προσδιορίζεται περί τα έτη 2016 – 2019 έτσι ώστε να διαμορφωθεί σαφέστερο προφίλ απασχόλησης και να δρομολογηθούν πρόνοιες για το τμήμα της απολιγνιτοποίησης που έχει ήδη συντελεστεί.

Στην αποτίμηση των άμεσων, έμμεσων και επαγόμενων επιπτώσεων χρησιμοποιείται προσέγγιση με έμφαση στην διάρθρωση και πλήθος απασχόλησης, ΑΠΑ και ΑΕΠ των περιφερειακών ενοτήτων και πλήθους και κύκλου εργασιών των επιχειρήσεων. Στην αποτίμηση δεν περιλαμβάνεται αποτύπωση του εδαφών και του πάγιου εξοπλισμού σε εγκαταστάσεις και δίκτυα (ηλεκτρισμού, παροχής νερού) της ΔΕΗ ΑΕ και των δορυφορικών επιχειρήσεων τα οποία θα παροπλιστούν ή/και απαιτείται η αλλαγή χρήσης σε τεχνικό και οικονομικό επίπεδο. Προτείνεται προς περαιτέρω αξιολόγηση και η προσθήκη ανάλυσης που αφορά αναπόσβεστες επενδύσεις των τοπικών επιχειρήσεων και η επίδραση στη μελλοντική οικονομική βιωσιμότητα τους και τις απαιτήσεις στήριξης.

Προτείνεται επίσης ο καθορισμός μεθοδολογίας και αντίστοιχων κριτηρίων για τον εξ’ αρχής ποσοτικοποιημένο επιμερισμό της σημαντικότητας των επιπτώσεων ανά περιφερειακή ενότητα με διορθωτικούς παράγοντες σύμφωνα με την υλοποίηση των έργων απολιγνιτοποίησης.

Στις αξιολογήσεις προτείνεται να υπάρχει και διακριτή αναφορά στην επίπτωση της παροδικής απασχόλησης από τα έργα της κατασκευής της μονάδας Πτολεμαΐδα 5 και του αγωγού TAP, γεγονός που οδηγεί σε αυξημένα ποσοστά απασχόλησης για συγκεκριμένο και πεπερασμένο χρονικό διάστημα.

1. **Τις προβλέψεις για το νέο ενεργειακό μοντέλο της Δυτικής Μακεδονίας και τις αναπτυξιακές του επιδράσεις στην περιοχή, ειδικότερα στους τομείς της απασχόλησης, της βιωσιμότητας και της ανταγωνιστικότητας.**

Για την ανάπτυξη του νέου ενεργειακού μοντέλου αναφέρεται η αξιοποίηση του ηλιακού δυναμικού, η διατήρηση της ενεργειακής ταυτότητα της περιοχής και η υλοποίηση πράσινων επενδύσεων [Σελ 17]. Λαμβάνοντας υπόψη τις ανακοινώσεις και προθέσεις της ΔΕΗ ΑΕ καθώς και άλλων επενδυτών στην ανάπτυξη έργων ΑΠΕ, απουσιάζει από το παρόν σχέδιο η αναφορά καθώς και η εξειδίκευση που αφορά στα έργα αυτά. Σημειώνεται ότι η χωρική διάταξη της ανάπτυξης των έργων παρουσιάζει ιδιαίτερη σημασία για τις δυνατότητες ανάπτυξης άλλων δραστηριοτήτων και κρίνεται σκόπιμη η παράθεση των αρχικών εκτιμήσεων για το μέγεθος και τα εδάφη που θα χρησιμοποιηθούν, γεγονός που έχει πραγματοποιηθεί σε άλλους τομείς δραστηριότητας [Σελ 18]. Αντίστοιχα η ανάλυση της Προτεραιότητας 2 που αφορά στην Ενεργειακή μετάβαση – κλιματική ουδετερότητα [Σελ 139] ενώ παρουσιάζει επάρκεια ως προς την στόχευση, στερείται ποσοτικοποιημένων προβλέψεων για τις ενδεικτικές δράσεις / πράξεις ως προς το πλήθος και μέγεθος τους που θα επέτρεπε την περαιτέρω αξιολόγηση του ενεργειακού μετασχηματισμού της Περιφέρειας.

Ιδιαίτερη μνεία πραγματοποιείται στην προσέλκυση και υλοποίηση επενδύσεων σε υποδομές και υποστηρικτικές εμβληματικές επενδύσεις σε Ανανεώσιμες Πηγές Ενέργειας [Σελ 69, 115] η στόχευση των οποίων εμφανίζεται ως γενική αναφορά στις ευκαιρίες ανάπτυξης [Σελ 115], στο Σχέδιο Στρατηγικής ¨Έξυπνης Εξειδίκευσης 2014-2020 [Σελ 119], το ΕΣΕΚ 2030 [Σελ 121]και το ΕΠ-ΠΔΜ 2014-2020 [Σελ 125]. Στις προτεραιότητα 1 Ενίσχυση και προώθηση της επιχειρηματικότητας η εξειδίκευση αφορά κυρίως στην ηλεκτροκίνηση [Σελ 137] ενώ οι άμεσες επενδυτικές δραστηριότητες που έχουν ανακοινωθεί σχετίζονται κυρίως με τον τομέα των Φωτοβολταικών. Σημειώνεται δε, ότι υπάρχει ιδιαίτερη αναφορά για την ανάπτυξη καινοτόμου επιχειρηματικότητας στις Περιφερειακές ενότητες Κοζάνης και Φλώρινας [Σελ 125] ενώ το γενικό πλαίσιο του ΕΣΔΙΜ αναφέρεται στο σύνολο της Περιφέρειας. Προτείνεται η αναλυτικότερη αναφορά στην στόχευση έργων για την Δυτική Μακεδονία καθώς και προτάσεις συσχέτισης με την ανάπτυξη επιχειρηματικών δράσεων που ενισχύουν την τοπική αλυσίδα αξία προϊόντων με προστιθέμενη αξία για την περιοχή.

Για την περίπτωση των τηλεθερμάνσεων ορίζεται έτος απόσυρσης μονάδων το έτος 2021 για τις μονάδες 3 και 4 του ΑΗΣ Καρδιάς (που αφορά την Πτολεμαΐδα) και 2022 για τον ΑΗΣ Αγίου Δημητρίου [Σελ 79] ή 2022 για τις μονάδες 1 έως 4 και το 2023 για την μονάδα 5 [Σελ 9 και 78] (που αφορά την Κοζάνη) ενώ αναφέρεται η πρόνοια για εναλλακτική θέρμανση για τις επηρεαζόμενες περιοχές στην μεταλιγνιτική περίοδο [Σελ 7] με ανάπτυξη δικτύου διασυνδέσεων τηλεθερμάνσεων [Σελ. 75, 103,104]. Κύριο στοιχείο για την επίτευξη της αλλαγής ενεργειακού μίγματος αποτελεί η έγκαιρη κατασκευή των υποδομών παραγωγής και μεταφοράς θερμότητας καθώς και έργων υποστήριξης (αγωγοί Φυσικού Αερίου). Προτείνεται η παράθεση σχετικού χρονοδιαγράμμος και αντίστοιχων ορόσημων υλοποίησης του έργου για την μεταβατική περίοδο 2021 – 2023. Επίσης ενδεικτική αποτίμηση του κόστους τηλεθέρμανσης, το οποίο δύναται να αποτελεί και τμήμα των επιπτώσεων απολιγνιτοποίησης της περιοχής.

1. **Τις κατευθύνσεις και προτεραιότητες στρατηγικής και ανάπτυξης της Δυτικής Μακεδονίας με βάση τις απαιτήσεις της Πράσινης Οικονομίας και της κλιματικής ουδετερότητας.**

Σε γενικές γραμμές, οι προτεραιότητες που αναφέρονται στις σελ 137-144 καλύπτουν ένα μεγάλο μέρος των απαιτήσεων. Παρόλα αυτά θα ήταν χρήσιμο να αποτελέσει ξεχωριστή προτεραιότητα η Διαχείριση Αποβλήτων. Στις ανωτέρω σελίδες αναφέρεται επιγραμματικά στα περιεχόμενα των παραμέτρων ορισμένων υφιστάμενων προτεραιοτήτων. Επιπλέον, στην προτεραιότητα 2 [Σελ 139]/ενδεικτικές πράξεις, γίνεται αναφορά για φυσικό αέριο, το οποίο ως πεπερασμένος πόρος δεν ευθυγραμμίζεται με τους στόχους τις ΕΕ για την κλιματική ουδετερότητα.

1. **Τον αναπτυξιακό σχεδιασμό της ΔΕΗ (business plan) σε βάθος δεκαετίας και των επιδράσεων του στην τοπική οικονομία, ειδικότερα στον τομέα της απασχόλησης.**

Σελ. 20, Στον τομέα της απασχόλησης, προκύπτει η ανάγκη διατήρησης των υφιστάμενων θέσεων εργασίας, μέσω της κατάρτισης και επανειδίκευσης του υφιστάμενου αλλά και του μελλοντικού εργατικού δυναμικού σε νέους τομείς, όπως η ανάπτυξη και υποστήριξη του δικτύου ΑΠΕ, οι περιβαλλοντικές αποκαταστάσεις, καθώς και νέες βιομηχανικές ειδικότητες. Στο πλαίσιο αυτό, είναι αναγκαία η ενίσχυση των προσόντων και των δεξιοτήτων του εργατικού δυναμικού, μέσω της αναβάθμισης των παρεχόμενων υπηρεσιών από τους αρμόδιους εκπαιδευτικούς φορείς.

Σελ. 30, Σημαντικό μέρος των ως άνω απωλεσθεισών θέσεων εργασίας αναμένεται να προέλθει από την άμεση απασχόληση που δημιουργεί η λιγνιτική δραστηριότητα στις περιφερειακές ενότητες Κοζάνης και Φλώρινας η οποία για το 2019 ανέρχεται σε ~ 6,85 χιλιάδες άτομα εκ των οποίων άνω του 70% αφορά στους εργαζομένους της ΔΕΗ Α.Ε. (βλ. Παράρτημα 1.2 - Αιτιολόγηση χαρακτηρισμού εδαφών ως αρνητικά επηρεαζόμενα - Απασχόληση).

Αν και αναφέρεται πως το μεγαλύτερο ποσοστό των εργαζομένων που θα πληγούν είναι άμεσα συνδεδεμένοι με τις δράσεις της ΔΕΗ και πως υπάρχει ανάγκη επανειδίκευσης αυτών από διάφορους οργανισμούς, ωστόσο δεν γίνεται αφενός αναφορά σε συγκεκριμένο αριθμό νεών θέσεων που θα δημιουργηθούν από τα έργα ΑΠΕ και τις περιβαλλοντικές αποκαταστάσεις κτλ. και αφετέρου δεν αναφέρεται η μεθοδολογία επανειδίκευσης των εργαζομένων από του οργανισμούς – αρμόδιους εκπαιδευτικούς φορείς.

Επιπροσθέτως είναι αμφίβολο πως η αποκατάσταση των εδαφών και η ανάπτυξη έργων με βάση τις ΑΠΕ - καθαρή ενέργεια θα μπορέσουν να απορροφήσουν το εργατικό δυναμικό μέσω των προαναφερθέντων προγραμμάτων συμβουλευτικής και ταχύρρυθμης επανακατάρτισης.

Σχετικά με την επανειδίκευση αναφέρεται το εξής :

Σελ. 142 Προώθηση εκπαιδευτικών προγραμμάτων συμπεριλαμβανομένης της ανάπτυξης ολιστικών προγραμμάτων συμβουλευτικής και ταχύρρυθμης επανακατάρτισης για την αναβάθμιση των δεξιοτήτων των εργαζομένων και της αναμόρφωσης υφιστάμενων προγραμμάτων σπουδών στην κατεύθυνση της πράσινης ανάπτυξης και της εξοικονόμησης ενέργειας δημόσιων υποδομών (ΟΑΕΔ – Πανεπιστήμιο)

Εντούτοις αποφεύγεται η αναφορά σε επιμέρους λεπτομέρειες τις ετοιμότητας της επανειδίκευσης των εργαζόμενων (αναφορά σε συγκεκριμένα προγράμματα, ειδικότητες καθώς και την αποδοχή και δοκιμή που αυτά θα είχαν στους εμπλεκόμενους φορείς όπως επιμελητήρια, σωματεία κτλ.

Ως γενικό σχόλιο μπορούμε να αναφέρουμε πως οι αναφορές στη δυνητική συνδρομή εκπαιδευτικών και μη φορέων στη μετάβαση είναι ιδιαίτερα αδύναμες (όπως στην Περίπτωση του Πανεπιστημίου Δ. Μ.) έως ανύπαρκτες (στην περίπτωση του ΕΚΕΤΑ), με χαρακτηριστικότερη αυτή της απουσίας τους από τις δυνάμεις ή έστω τις ευκαιρίες της ανάλυσης SWOT της σελίδας 117.

1. **Τον σχεδιασμό για την επενδυτική αξιοποίηση των εκτάσεων της ΔΕΗ και τις αναμενόμενες επιδράσεις στην τοπική οικονομία, ειδικότερα στον τομέα της απασχόλησης.**

Το ΕΣΔΙΜ στερείται ποσοτικοποιημένης εκτίμησης επί των εκτάσεων της ΔΕΗ που θα αποδοθούν σε άλλες χρήσεις αξιοποιήσιμες από την τοπική οικονομία καθώς και των γενικότερων χωροταξικών, οικονομικών, τεχνικών και χρονικών προβλέψεων για τον μελλοντικό μετασχηματισμό των εδαφών των ορυχείων, τα οποία προβλέπονται σε μεταγενέστερη φάση υλοποίησης του σχεδίου. Η αρχική εκτίμηση χωροθέτησης χρήσεων και η εξειδίκευση στόχων αξιοποίησης κρίνεται απαραίτητη για την διαμόρφωση του πλαισίου διαλόγου με τις τοπικές κοινωνίες ως προς την περαιτέρω ανάλυση επιλογών και προτάσεων καθώς και προσέλκυσης επενδύσεων.

1. **Τις μεθόδους και το κόστος αποκατάστασης των εκτάσεων της ΔΕΗ και τις επιδράσεις των επιλογών στην τοπική οικονομία**

Στην σελίδα 67 του προσχεδίου ΕΣΔΙΜ αναφέρεται η διάκριση των Ζωνών Αποκατάστασης σε εκτάσεις που έχει ολοκληρωθεί η διαδικασία της αποκατάστασης, σε εκτάσεις που οι διαδικασίες αποκατάστασης βρίσκονται σε εξέλιξη και τέλος σε εκτάσεις που πρόκειται να αποκατασταθούν μετά το πέρας της εξορυκτικής δραστηριότητας. Αυτή η διάκριση κρίνεται σημαντική για τη δρομολόγηση των εξελίξεων των έργων αποκατάστασης.

Παρόλα αυτά κρίνεται σκόπιμο στις προαναφερθείσες ζώνες να γίνει επιπλέον μια ενδο-ζωνική διάκριση των εκτάσεων με βάση τις κλίσεις του εδάφους (π.χ. 0-5%. 5-10%, >10%) και το πλάτος των αναβαθμίδων που θα δημιουργηθούν, χαρακτηριστικά τα οποία λόγω της τεχνικής των πολλαπλών αναβαθμίδων που εφαρμόζεται (αλληλουχία επίπεδων και κεκλιμένων επιφανειών), θα επηρεάσουν σε σημαντικό βαθμό τη διαθεσιμότητα και τη δυνατότητα αξιοποίησης των εκτάσεων για συγκεκριμένες χρήσεις και αναμφίβολα και το αντίστοιχο κόστος αποκατάστασης.

Αξίζει να αναφερθεί ότι στο παρόν ΕΣΔΙΜ (σελ.68) έχει προβλεφθεί η διάκριση του κόστους αποκατάστασης σε 2 κατηγορίες (βασική και προετοιμασία για μελλοντική χρήση), καθώς όλες οι τεχνικές που αφορούν στην εξομάλυνση των επιφανειών, της ευστάθειας των πρανών και της εκτίμησης κινδύνου από φυσικά αίτια (διάβρωση, κατολισθήσεις κτλ) είναι απαραίτητο να διεξαχθούν ανεξάρτητα από το είδος των νέων χρήσεων γης. Για αυτό το λόγο κρίνεται η απαραίτητη η προσθήκη στο ΕΣΔΙΜ μιας ενδεικτικής ποσοτικής εκτίμησης (εύρος τιμών) του εκτιμώμενου κόστους της βασικής αποκατάστασης ανά μονάδα έκτασης όπως αυτό προβλέπεται και συμπεριλαμβάνεται στις ισχύουσες ΜΠΕ που εφαρμόζει η ΔΕΗ ΑΕ.

1. **Την εξειδίκευση ως προς τα κύρια συστατικά του νέου παραγωγικού μοντέλου ανάπτυξης της περιοχής και τις τοπικές αλυσίδες αξίας οι οποίες θα υποστηριχθούν σε θέματα Ενέργειας, Κλιματικής Ουδετερότητας, Βιομηχανίας 4 και Ψηφιακού Μετασχηματισμού**

Παρατηρείται έλλειψη συγκεκριμένων στόχων/εκτιμήσεων αναφορικά με την εξειδίκευση του υφιστάμενου ανθρώπινου δυναμικού ή δημιουργία νέων θέσεων εργασίας. Για παράδειγμα, στον πίνακα 14 (σελ. 24) γίνεται αναφορά στόχου για νέες θέσεις εργασίας/ ειδικότητες χωρίς ωστόσο να μπορούν να εκτιμηθούν σε αριθμό (κατά προσέγγιση) ή/και ποσοστό. Αντίστοιχες γενικές αναφορές υπάρχουν σε αρκετά σημεία εντός του σχεδίου. Θα ήταν χρήσιμο να υπάρχει ποσοτικός προσδιορισμός βραχυπρόθεσμων, μεσοπρόθεσμων και μακροπρόθεσμων στόχων βάσει χρονοδιαγράμματος. Αυτό με τη σειρά του θα συνεισφέρει στην καλύτερη παρακολούθηση-αξιολόγηση του παρόντος σχεδίου, τον εντοπισμό αποκλίσεων, την εντατικοποίηση των προσπαθειών για την επίτευξη συγκεκριμένων στόχων που έχουν τεθεί κ.ά.

1. **Τις δυνατότητες επανεκπαίδευσης και ανάπτυξης νέων δεξιοτήτων στη Δυτική Μακεδονία για την ανάπτυξη Πράσινης οικονομίας στους κρίσιμους τομείς μετασχηματισμού και ευκαιριών ανάπτυξης**

Γενικά, θα πρέπει να αναφέρονται συγκεκριμένες δράσεις/πλάνο προς αυτή την κατεύθυνση σε επίπεδο Περιφέρειας. Στη σελ. 77, γίνεται λόγος για «ενδοεταιρικά σεμινάρια» χωρίς ωστόσο να υπάρχει αναφορά για συγκεκριμένα (πιθανά) χρηματοδοτικά προγράμματα που θα μπορούσαν να στηρίξουν την επανεκπαίδευση των εργαζομένων. Επίσης, γίνονται επιγραμματικές αναφορές για επανεκπαίδευση σε ορισμένους τομείς τις πράσινης οικονομίας όπως η διαχείριση απορριμμάτων και η ΑΠΕ-απουσιάζουν περιγραφές στο κομμάτι της εκπαίδευσης για τομείς όπως οι βιώσιμες μεταφορές, πράσινα κτίρια, διαχείριση υδάτων.

**ΠΑΡΑΡΤΗΜΑ Β’**

***Διαδικασία και χρονοδιάγραμμα μετάβασης (σελ. 7-8)***

Στο 1ο Στάδιο που αφορά στην απόσυρση των λιγνιτικών μονάδων και την περάτωση λειτουργίας των ορυχείων, προβλέπεται η *ενημέρωση των τοπικών κοινωνιών και των εμπλεκόμενων μερών*, κάτι που κρίνεται θετικά. Αντίθετα όμως, σε όλα τα επόμενα στάδια, τα οποία είναι εξίσου κρίσιμα, η ενημέρωση των τοπικών κοινωνιών και των εμπλεκομένων μερών απουσιάζει και μάλιστα χωρίς καμία αιτιολόγηση. Ιδιαίτερα τα ζητήματα της παραχώρησης γαιών, της αποκατάστασης των εκτάσεων εντός Ζ.ΑΠ και των επενδύσεων, είναι αυτά που θα κρίνουν το μέλλον της περιοχής. Ως αποτέλεσμα, θεωρούμε αδιανόητη την απουσία των τοπικών κοινωνιών από τις διαδικασίες αυτές.

**ΠΡΟΤΕΙΝΕΤΑΙ** η πρόβλεψη αναλυτικής ενημέρωσης των τοπικών κοινωνιών και των εμπλεκομένων μερών σε όλα τα στάδια της διαδικασίας μετάβασης μέσα από αναλυτικές και δομημένες διαδικασίες ενημέρωσης και διαβούλευσης.

**ΠΑΡΑΡΤΗΜΑ Γ’**

Το γεγονός της απολιγνιτοποίησης καθώς και η "βίαιη" διαδικασία δρομολόγησής της αποτελεί παράγοντα που θα επιφέρει σημαντικές οικονομικές και κοινωνικές επιπτώσεις στην τοπική οικονομία της Περιφέρειας Δυτικής Μακεδονίας. Οι επιπτώσεις τόσο στην απασχόληση όσο και στο τοπικό ακαθάριστο προϊόν έχουν καταγραφεί από διάφορες μελέτες, αν και πολλές φορές με διαφορετικά μεγέθη, καταλήγουν όλες στο ίδιο συμπέρασμα, ότι οι επιπτώσεις θα είναι σημαντικές. Στο εδαφικό σχέδιο υιοθετούνται σε μεγάλο βαθμό και αναφέρονται οι επιπτώσεις που καταγράφονται από την μελέτη του ΙΟΒΕ (2020), αυτό όμως που απουσιάζει είναι:

1. Οι επιπτώσεις καταγράφονται από το υποδείγματα και αναφέρονται ως απλά "νούμερα" κυρίως όσον αφορά τις θέσεις απασχόλησης. Η απώλεια όμως τόσο μεγάλου αριθμού θέσεων απασχόλησης σε μια μικρή τοπική οικονομία, με εξειδίκευση και εξάρτηση σε ένα κλάδο (της ενέργειας-λιγνίτη) και σε τόσο σύντομο χρονικό διάστημα και με περιορισμένη ικανότητα διαφοροποίησης της οικονομικής δραστηριότητας, θα επιφέρει σημαντικές έμμεσες κοινωνικές επιπτώσεις. Στις επιπτώσεις αυτές δεν έχει γίνει κάποια αναφορά ούτε έχει γίνει προσπάθεια να καταγραφούν από κάποιο από τα υποδείγματα που έχουν χρησιμοποιηθεί, προφανώς γιατί είναι και δύσκολη η ex-ante εκτίμηση των. Τέτοιες επιπτώσεις αφορούν, την εγκατάλειψη της περιφέρειας και κυρίως από νέους, την τοπική επιχειρηματικότητα που συνδέεται έμμεσα με τον κλάδο του λιγνίτη και τα οικονομικά προβλήματα που θα προκληθούν τόσο από μικρομεσαίες επιχειρήσεις όσο και από νοικοκυριά. Η απώλεια εργασίας και εισοδημάτων θα οδηγήσει σε ένα νέο κύκλο αδυναμίας εξυπηρέτησης οικονομικών υποχρεώσεων αλλά και επιπλέον αδυναμίας διαφοροποίησης και έναρξης νέων δραστηριοτήτων. Το ήδη αρνητικό κλίμα και η μη ύπαρξη προοπτικής και ευκαιριών θα επιδεινώσουν περαιτέρω την κατάσταση με επιπτώσεις στην οικονομία και τον κοινωνικό και επιχειρηματικό ιστό. Τέτοιες και πολλές άλλες κοινωνικοοικονομικές επιπτώσεις θα προκαλέσουν μια σημαντική στασιμότητα στην τοπική οικονομία που δύσκολα μπορεί να ανατραπεί με μόνο την αργή διαδικασία της προσέλκυσης επενδύσεων.
2. Άλλη μια σημαντική παράμετρος της καταγραφής των επιπτώσεων στην οποία δεν έχει δοθεί σημασία και δεν έχει καταγραφεί από τις μελέτες εκτίμησης επιπτώσεων είναι η ενδοπεριφερειακή κατανομή των επιπτώσεων ανά κλάδο. Είναι βέβαιο ότι οι περιφερειακές ενότητες Κοζάνης και Φλώρινας είναι αυτές που θα καταγράψουν τις σημαντικότερες επιπτώσεις. Αυτό αναφέρεται και στο εδαφικό, δεν γίνεται όμως αναφορά στους κλάδους των τοπικών οικονομιών που θα επηρεαστούν από τις έμμεσες και προκαλούμενες (induced) επιπτώσεις, ώστε να σχεδιαστούν σχετικά μέτρα στήριξης. Ένας σημαντικός αριθμός κλάδων της τοπικής οικονομίας θα δοκιμαστεί σημαντικά, με απώλειες εισοδημάτων και κατ' επέκταση πρόσθετων θέσεων απασχόλησης, λόγω της διακοπής εισροής εισοδημάτων από τους εργαζόμενους στον κλάδο της ενέργειας-λιγνίτη. Τέτοιοι κλάδοι είναι: από την μεταποίηση (των τροφίμων και ποτών, της ένδυσης, της ενέργειας και των κατασκευών), από τις υπηρεσίες (του εμπορίου και επισκευής μηχανημάτων, του λιανικού εμπορίου, της διαμονής και εστίασης, των τηλεπικοινωνιών και Η/Υ, των χρηματοοικονομικών, των νομικών και λογιστικών υπηρεσιών, της εκπαίδευσης και της υγείας). Οι συγκεκριμένοι κλάδοι θα υποστούν έμμεσα σημαντικές απώλειες εισοδημάτων και θέσεων απασχόλησης και φυσικά ένας αριθμός μικροεπιχειρήσεων θα διακόψουν εντελώς τη λειτουργία τους, με ότι αυτό συνεπάγεται. Η ακριβής καταγραφή των κλάδων και του αριθμού απωλειών μπορεί να αποτελέσει σημαντική πληροφόρηση για τη δημιουργία προγραμμάτων αντιμετώπισης των επιπτώσεων (στοχευμένα προγράμματα οικονομικής στήριξης, κατάρτισης και εκπαίδευσης).

**ΠΑΡΑΡΤΗΜΑ Δ’**

Το εδαφικό σχέδιο έχει σοβαρά προβλήματα και ελλείψεις τα οποία αναλύονται παρακάτω:

**Διαδικαστικά**: Κατ’αρχήν ο κεντρικός σχεδιασμός τον οποίο η τοπικές αρχές καλούνται να σχολιάσουν έρχεται σε αντίθεση με την πρόνοια του κανονισμού για συνδιαμόρφωση με τις τοπικές αρχές ενώ, στην ίδια λογική, και το σύστημα των μηχανισμών διακυβέρνησης περιλαμβάνει μόνο εκπροσώπηση Περιφερειών και όχι τοπικές αρχές η κοινωνικούς και παραγωγικούς φορείς από τις περιοχές εστίασης. Τέλος, η χωρική εστίαση σε επίπεδο NUTS2 (Περιφέρεια: Δυτική Μακεδονία) δεν συνάδει με άλλη πρόνοια κανονισμό του ταμείου δίκαιης μετάβασης που αφορά εδαφικά σχέδια για περιοχές μέχρι επιπέδου NUTS3 (Περιφερειακές ενότητες).

Στις ειδικές προτάσεις τώρα:

**Τουρισμός:** Ενώ ο τουρισμός ήταν ένας από τους πυλώνες στο ΣΔΑΜ απουσιάζει από τις προτεραιότητες του εδαφικού σχεδίου και σχετικές δράσεις ενσωματώνονται στην προτεραιότητα της επιχειρηματικότητας. Όχι μόνο αυτό αλλά υπάρχει ένδεια προτάσεων σε σχέση με τον τουρισμό στον οποίο παρότι αναφέρεται το πλεονέκτημα της φύσης και της βιοποικιλότητας καθώς και της πολιτιστικής και βιομηχανικής κληρονομιάς τελικά προκρίνεται η μεταφορά της καλής πρακτικής του οινικού τουρισμού από τη Β. Ιταλία και της εξορυκτικής κληρονομιάς, στην προτεραιότητα 1 καθώς και ζητήματα σχετικών υποδομών στην προτεραιότητα 4 (Αναπροσαρμογή χρήσεων γης - κυκλική οικονομία)..

Ο Τουρισμός του βουνού και της υπαίθρου, είναι εξαιρετικά ανεπτυγμένος στην Ευρώπη σε επίπεδο ελαφρώς μεγαλύτερο από τον τουρισμό του ήλιου και της θάλασσας ο οποίος είναι σχεδόν μονοκαλλιέργεια στην χώρα μας με αποτέλεσμα η Δυτική Μακεδονία που είναι η μοναδική περιφέρεια της χώρας που δεν βρέχεται από θάλασσα να είναι η πιο υποανάπτυκτη τουριστικά περιοχή της Ελλάδας. Συνολικά το 2018 καταγράφτηκε ότι αφίχθηκαν στα ξενοδοχεία κλπ. καταλύματα λιγότεροι από 20.000 αλλοδαποί επισκέπτες ήτοι ποσοστό 0.12% του συνολικού αριθμού της χώρας, δηλαδή ασήμαντο. Η στρατηγική ανάπτυξης του τουρισμού μπορεί να μιμηθεί το παράδειγμα της γειτονικής Αχρίδας με παραπλήσια χαρακτηριστικά (λίμνες, Βυζαντινά μνημεία, προστατευόμενες περιοχές) που μέσα σε 8χρόνια (2011- 2018) έχει αυξήσει τους ξένους τουρίστες που φτάνουν σε αυτή από 75.000 σε 180.000, αλλά και των Μετεώρων ή της Ηπείρου που αύξησαν τους επισκέπτες τους κατά τη διάρκεια της κρίσης και μετά σε αντίθεση με την Δ. Μακεδονία.

Απαιτείται φιλόδοξο πρόγραμμα ανάπτυξης τουρισμού που με καλά σχεδιασμένες και χρηματοδοτημένες δράσεις για την ανάπτυξη τουρισμού βουνού και φύσης που μπορεί πέραν του οινογαστρονομικού cluster και της αξιοποίησης της βιομηχανικής κληρονομιάς των περιοχών εστίασης να αξιοποιήσει τις φυσικές και πολιτιστικές αξίες της περιοχής και να αποτελέσει έτσι βασικό μοχλό δίκαιης μετάβασης που θα μπορεί μεταξύ άλλων να περιλαμβάνει

* προστασία και ανάδειξη των πολύ σημαντικών φυσικών και πολιτιστικών αξιών της περιοχής καθώς και της βιομηχανικής κληρονομιάς.
* Δίκτυο πεζοπορικών και ποδηλατικών διαδρομών.
* Βελτίωση δεξιοτήτων ανέργων, εργαζομένων και επιχειρήσεων του τομέα του τουρισμού.
* Ανάπτυξη των δραστηριοτήτων για επισκέπτες και επιδότηση επιχειρήσεων που τις προσφέρουν, (ξεναγήσεις, λιμναίες περιηγήσεις, canoe-kayak, αλεξίπτωτο πλαγιάς, ορνιθοπαρατήρηση κλπ) και ιδίως επιχειρήσεις που προσφέρουν ολοκληρωμένες υπηρεσίες.
* Βελτίωση της προσβασιμότητας με ανάπτυξη αεροδρομίου διεθνών πτήσεων αλλά και της διάνοιξης συνοριακής διάβασης στο Λαιμό και ολοκλήρωσης του Βόρειου τμήματος του Ε-65 και αναβάθμιση και ηλεκτροκίνηση της σιδηροδρομικής υποδομής.
* Σχέδιο διαμόρφωσης του χαρακτήρα της περιφέρειας δυτικής μακεδονίας (Branding) και προώθησης (Marketing) της περιοχής ως πράσινη περιφέρεια.

**Ενεργειακή μετάβαση:** Θετικό ότι εστιάζει στην καινοτομία και όχι στις μεγάλες επενδύσεις ΑΠΕ. Όμως δεν υπάρχει πρόνοια για την ενίσχυση ενεργειακών κοιντήτων στην περιοχή και ιδίως των ενεργειακών κοινοτήτων ΟΤΑ που είναι καίριες για την διατήρηση της ενεργειακής ταυτότητας της περιοχής, της μετάβασης των ΟΤΑ αλλά και ουσιαστικό εργαλείο για την εκπλήρωση του ρόλου τους ιδίως στην αντιμετώπιση της ενεργειακής φτώχειας. Επίσης θα μπορούσε να συμπεριληφθούν άλλες καινοτόμες δράσεις όπως δεξαμενές απορόφησης άνθρακα.

**Αγροτικός τομέας:** Ο πρωτογενής τομέας έχει εν πολλοίς ατροφήσει εξαιτίας των ευκαιριών απασχόλησης στην εξόρυξη. Μπορεί όμως με κατάλληλες επενδύσεις υποδομών (αρδευτικά) και μέσων (σχέδια βελτίωσης, ειδικό πρόγραμμα νέων αγροτών) να αξιοποιήσει τα σχετικά υψηλά κατακρημνίσματα και τα εύφορα εδάφη της περιοχής για ποιοτική παραγωγή προϊόντων υψηλού επιπέδου.

* Για να ενισχυθεί ο αγροτικός τομέας και για να μπορέσει η τοπική παραγωγή να δώσει προστιθέμενη αξία και εισοδήματα πρέπει να τοπικοποιηθεί σε επίπεδο περιφέρειας όλος ο αγροδιατροφικός κύκλος και για να μπορέσει να επιτευχθεί κάτι τέτοιο απαιτούνται γίνουν αποδοτικές επενδύσεις στη μεταποίηση, αποθήκευση και εμπορία αγροδιατροφικών προϊόντων.
* Επιπλέον χρηματοδότηση με ρήτρα δίκαιης μετάβασης των σχεδίων βελτίωσης των αγροτών και ιδίως των συνεταιρισμών από το ΤΔΜ.
* Δημιουργία τράπεζας αγροτικής γης στα πλαίσια του SPV Γαιών. Μεγάλο αντικείμενο για την μετάβαση αφορά την αγροτική γη και πως αυτή θα περιέλθει στους νέους αγρότες. Χρειάζεται τράπεζα γης με αποκατεστημένες εκτάσεις και άλλες εκτάσεις του δημοσίου ή εκτάσεις από μη αγρότες που θα δοθούν σε αγρότες, ιδίως νέους για εκμετάλλευση.
* Ανάπτυξη ποιοτικής κτηνοτροφίας αξιοποιώντας του εκτεταμένους και αραιά βοσκούμενους βοσκότοπους όπου απαιτείται η ολοκλήρωση των διαχειριστικών σχεδίων βόσκησης και η αναβάθμισή τους με τις απαιτούμενες κατάλληλες υποδομές βόσκησης.
* Συσχέτιση με το σχέδιο για τον τουρισμό για την ανάπτυξη του αγροτουρισμού.